San Francisco er en storby, så det er meget mulig at du vil trenge enten kollektiv transport eller taxi under oppholdet. Vil du ta taxi, kan du forsøke å bruke de app-baserte tjenestene Lyft eller Uber. Da bestiller du en bil via mobiltelefonen din. Prisene avhenger av når du reiser, og hvor langt. Du kan også ta Muni som er navnet på buss- og metrosystemet i San Francisco. Disse kjører i sentrum av San Francisco, og det koster mellom USD 2 og 5 (ca 15 og 40 NOK) for en voksenbillett. Det finnes også tre såkalte cable cars, som er de velkjente trikkene som kjører rundt i byen. Når du kjører kollektivt betaler du kontant til sjåføren.